Björn Otto

Björn Otto (født 1977) er en tysk stavhopper. Han har sølvmedalje fra VM i friidrett innendørs 2012 som beste resultat.

 Karriere nasjonalt 
Otto ble tysk ungdomsmester innendørs i 1996. I det tyske mesterskapet har han fått følgende medaljer:Leichtathletik.de - Athletenportrait - Björn Otto , besøkt 6. juni 2012.
 2000: Sølv innendørs
 2003: Bronse utendørs
 2004: Sølv innendørs
 2006: Bronse innendørs
 2007: Gull innendørs
 2009: Bronse utendørs
 2012: Gull innendørs
 2013: Gull innendørs

 Karriere internasjonalt 
Han deltok i EM i friidrett innendørs 2000 i Gent, der han hoppet 5,50 meter, og kom på sjetteplass av de 8 som var kvalifisert til finalen.Die Leichtathletik-Statistikseite, besøkt 6. juni 2012. 

I Universiaden 2001 kom han på syvendeplass, men i Universiaden 2003 i Daegu fikk han bronse, bak Oleksandr Kortsjmid og Igor Pavlov.FISU - Summer Universiade Daegu 2003 , besøkt 6. juni 2012. 

I 2004 ble han slått ut i kvalifiseringsrunden i VM i friidrett innendørs 2004, og i 2005 fikk han 4.-plass i EM innendørs og gull i Universiaden 2005.FISU - Universiade 2005 Izmir , besøkt 6. juni 2012. 

I EM i friidrett innendørs 2007 i Birmingham hoppet han 5,71 og fikk bronse. Senere på året deltok han i VM i friidrett 2007 i Osaka, der han kom på femteplass med 5,81, samme høyde som landsmannen Danny Ecker som fikk bronse.IAAF - Osaka 2007 - Pole Vault - M Final   , besøkt 6. juni 2012. Neste VM han deltok var VM 2009, men her ble han slått ut i kvalifiseringsrunden, med 5,55 meter. 

I 2012 fikk han sin første VM-medalje. I VM i friidrett innendørs 2012 fikk han sølv, med høyden 5,80 meter. Renaud Lavillenie vant gullet, med 5,95 meter. Senere på året, i et stevne i Aachen i september, satte han ny tysk rekord utendørs med 6,01 meter. Han deltok også i sommer-OL 2012 i London, der han kom på 2.-plass. 

I EM i friidrett innendørs 2013 fikk han 2.-plass, bak franske Renaud Lavillenie. Otto hoppet her 5,76 meter.

 Referanser 

 Eksterne lenker 

  Profil hos European Athletics
  Profil hos Leichtathletik.de
  Profil hos Diamond League

Kategori:Tyske stavhoppere
Kategori:Olympiske sølvmedaljevinnere for Tyskland
Kategori:Universiade-gullmedaljevinnere for Tyskland
Kategori:Universiade-gullmedaljevinnere i friidrett
Kategori:Tyske mestere i friidrett
Kategori:Deltakere for Tyskland under EM i friidrett innendørs 2000
Kategori:Medaljevinnere under Sommeruniversiaden 2005
Kategori:Deltakere for Tyskland under VM i friidrett 2009
Kategori:Deltakere for Tyskland under Sommer-OL 2012
Kategori:Friidrettsutøvere under Sommer-OL 2012
Kategori:Medaljevinnere under Sommer-OL 2012
Kategori:Deltakere for Tyskland under VM i friidrett 2013